S A J T Ó M E G H Í V Ó

Tisztelt szerkesztőség!

A Baptista Szeretetszolgálat 2016. május 30-án, hétfőn 14 órakor ünnepélyes külsőségek mellett nyitja meg Vácott a fogyatékkal élők intézményét. A létesítményt a segélyszervezet mintegy 100 millió forintos beruházásként építette fel egy olyan telekre, amit Vác városának önkormányzata bocsátott 2007-ben rendelkezésre. Az otthonban negyven rászorult részére biztosíthatnak ellátást olyanok számára, akik a közoktatási intézményeket már elhagyták, azaz nem tanköteles korúak, ám speciális ellátást igényelnek, hiszen mozgássérültek, értelmükben akadályozottak, halmozottan sérültek. Az eseményen Fördős Attila, Vác polgármestere, Papp János, a Magyarországi Baptista Egyház elnöke és Szenczy Sándor, a Baptista Szeretetszolgálat elnöke szól majd a megjelentekhez.

**Időpont:** 2016. május 30. (hétfő) 14 óra.

**Helyszín:** Vác, Mentős köz 4.

Az eseményre tisztelettel várjuk a szerkesztőség munkatársait!

2016. május 26.

További információ:

Révész Szilvia

Baptista Szeretetszolgálat

Kommunikációs igazgató

06 20 886 37 52

szilvia@baptistasegely.hu